कांग्रेस के पूर्व सांसद पर लगे आरोपों पर फैसला आएगा; एक केस में हो चुकी उम्रकैद
1984 anti-Sikh riots case: Ex-Congress MP Sajjan Kumar charged with rioting, murder, सिख विरोधी दंगों से जुड़े एक मामले में कांग्रेस के पूर्व सांसद सज्जन कुमार के खिलाफ सुनवाई आज होगी।
सिख विरोधी दंगों से जुड़े एक मामले में कांग्रेस के पूर्व सांसद सज्जन कुमार के खिलाफ सुनवाई आज होगी। इसमें पूर्व सांसद पर लगे आरोपों पर फैसला आएगा। मामले की सुनवाई स्पेशल जज एमके नागपाल करेंगे।
1984 में दंगों के दौरान एक सिख पिता-पुत्र की जोड़ी की हत्या कर दी गई थी। भीड़ ने जसवंत सिंह और तरुण दीप सिंह को मार डाला था। आरोप है कि भीड़ का नेतृत्व कांग्रेस नेता सज्जन कुमार कर रहे थे। उन्होंने ही बाप-बेटी को जलाने के लिए उकसाया था।
पीड़ितों की फैमिली से मारपीट का भी आरोप है 
सज्जन सिंह वर्मा पर जसवंत सिंह और तरुण दीप सिंह की फैमिली के साथ मारपीट का भी आरोप है। मामले में दिल्ली के ही सरस्वती विहार थाने में केस दर्ज किया गया। इसमें दंगा, हत्या और डकैती का आरोप लगाते हुए सज्जन कुमार के खिलाफ भारतीय दंड संहिता (IPC) की धारा 147, 149, 148, 302, 308, 323, 395, 397, 427, 436, 440 के तहत केस दर्ज किया गया था। इसी केस में सज्जन कुमार से पूछताछ की गई और उन्हें 6 अप्रैल 2021 को गिरफ्तार किया गया। फिलहाल वह इसी दंगे से जुड़े दूसरे मामले में उम्रकैद की सजा काट रहे हैं ।
सज्जन कुमार आजीवन कारावास की सजा काट रहे
दिल्ली हाईकोर्ट ने 17 दिसंबर 2018 को सज्जन कुमार को उम्रकैद की सजा सुनाई थी। दरअसल, 1984 के सिख विरोधी दंगों के बाद दिल्ली में पांच सिखों की हत्या और गुरुद्वारा जला दिया गया था। इसी केस में सज्जन कुमार को दोषी पाया गया और उन्हें सजा सुनाई गई।
क्या है सिख विरोधी दंगा
सिख विरोधी दंगा 1984 में तत्कालीन प्रधानमंत्री इंदिरा गांधी की हत्या के बाद भड़का था। इंदिरा गांधी ने पंजाब में सिख आतंकवाद को दबाने के लिए सिखों के पवित्र धार्मिक स्थल स्वर्णमंदिर परिसर में ऑपरेशन ब्लूस्टार चलवाया था जिसमें आतंकी भिंडरावाला सहित कई लोगों की मौत हो गई थी। सिख इस घटना से नाराज थे।
इसके कुछ दिन बाद ही इंदिरा गांधी की उनके ही सिख अंगरक्षकों ने गोली मार कर हत्या कर दी थी। इसके बाद से ही देशभर में सिख विरोधी दंगे शुरू हुए हो गए जिसका सबसे ज्यादा असर दिल्ली और पंजाब में देखा गया था। दंगों के दौरान करीब साढे तीन हजार लोगों की मौत हुई थी।
मामले से जुड़ी भास्कर की ये खास खबरें भी पढ़ें...
1. 1984 सिख दंगा, CBI की चार्जशीट में टाइटलर का नाम
1984 के सिख विरोधी दंगों से जुड़े पुल बंगश मामले में शनिवार को CBI ने चार्जशीट दाखिल की। जांच एजेंसी ने चार्जशीट में 78 साल के कांग्रेस नेता जगदीश टाइटलर को आरोपी बनाया है। CBI के मुताबिक, तत्कालीन प्रधानमंत्री इंदिरा गांधी की हत्या के एक दिन बाद 1 नवंबर, 1984 को पुल बंगश इलाके में भीड़ ने एक गुरुद्वारे में आग लगा दी थी, इसमें 3 लोगों की मौत हो गई थी। पूरी खबर पढ़ें...
2. तापसी के पिता को मारने दंगाई घर तक पहुंचे थे, घर के बाहर खड़ी कार को फूंक दिया था
तापसी पन्नू ने एक इंटरव्यू में 1984 में सिख दंगों के दौरान अपनी फैमिली के बुरे अनुभव को लेकर बात की थी। उन्होंने कहा कि जब ये दंगा हुआ था तो वो पैदा भी नहीं हुई थीं। उनकी मां बताती हैं कि उनके घर को दंगाइयों ने चारों तरफ से घेर लिया था। दंगाई उनके घर के सामने तलवारें, पेट्रोल बम लेकर आए थे। पढ़ें पूरी खबर...